भारत में रहना है तो जय श्रीराम और वंदे मातरम ​​​​​​​कहना होगा, साईं बाबा भगवान नहीं संत
Tulsi Peethadhishwar Jagadguru Rambhadracharya Speaks About हिंदुत्व and  श्रीराम-वंदे मातरम  तुलसी पीठाधीश्वर स्वामी रामभद्राचार्य महाराज ने आगरा में कहा, "हिंदुत्व देवो भव और राष्ट्र देवो भव। हिंदुत्व को देव मानो, भारत को राष्ट्र मानो।
तुलसी पीठाधीश्वर जगदगुरु स्वामी रामभद्राचार्य महाराज ने शुक्रवार को आगरा में कहा, 'हिंदुत्व देवो भव और राष्ट्र देवो भव। हिंदुत्व को देव मानो, भारत को राष्ट्र मानो क्योंकि विपक्ष इस देश को बेचना चाहता है। हम ऐसा नहीं होने देंगे। जिसे अब भारत में रहना होगा, उसको जय श्रीराम कहना होगा।
रामभद्राचार्य ने कहा- अब कोई ये नहीं कह सकता है कि वंदे मातरम नहीं कहेंगे। भारत में रहना होगा, तो वंदे मातरम कहना होगा। उन्होंने ये भी कहा कि साईं बाबा भगवान नहीं संत हैं। जगदगुरु रामभद्राचार्य आगरा के कोठी मीना बाजार में श्रीराम कथा के चौथे दिन बोल रहे थे।
संविधान पर भी सीता राम का चित्र 
स्वामी रामभद्राचार्य ने कहा- डॉ. भीमराव अंबेडकर द्वारा रचित संविधान के पहले पन्ने पर भी सीता राम का ही चित्र था। जिस पर 100 लोगों के हस्ताक्षर हुए। हम 2000 साल सोते रहे। विदेशी लोगों ने हमारा सर्वनाश कर दिया। इसी आगरा के कोठी मीना बाजार में अकबर ने सब्जियों की तरह महिलाओं की मंडी लगा दी। अब राम नाम से हमारी नींद खुल गई है।
ट्रिपल तलाक खत्म हुआ, अभी दो-तीन काम बाकी हैं
स्वामी रामभद्राचार्य ने कहा कि कश्मीर हमारा है, हमारा ही रहेगा। धारा 370 हटा दी। 35 ए समाप्त कर दिया। हिंदू धर्म में महिलाओं का जितना सम्मान होता है। उतना कहीं नहीं होता।
एक-एक महिला से 25-25 बच्चे पैदा करके उसका शोषण करते हैं। तीन बार तलाक-तलाक कहकर उसे निकाल देते थे। उस ट्रिपल तलाक को खत्म किया। अभी दो-तीन काम बाकी हैं। देश में समान नागरिक संहिता भी लागू होनी चाहिए। देश में जनसंख्या कानून लागू होना चाहिए। भारत में जितने लोग हैं, सभी के लिए एक नियम होना चाहिए।
मैं किसी के सपोर्ट में नहीं बोलता, मैं रामजी के लिए बोलता हूं
जब उनसे पूछा गया कि आप पर भाजपा के पक्ष में बोलने का आरोप लगता है तो उन्होंने कहा- मैं किसी के पक्ष में नहीं बोलता। मैं केवल रामजी के लिए बोलता हूं। बागेश्वर धाम के धीरेंद्र शास्त्री द्वारा साईं बाबा को लेकर दिए बयान का स्वामी रामभद्राचार्य ने सपोर्ट किया। उन्होंने कहा- साईं बाबा भगवान नहीं हैं, वो संत हैं।
ऐसी स्थिति ना आए कि वृद्ध आश्रम बनाने पड़ें
स्वामी रामभद्राचार्य महाराज ने कथा में कहा कि अपनी माता और अपनी जन्मभूमि स्वर्ग से भी श्रेष्ठ होती है। माता हमारी स्वर्ग से भी बड़ी है, इनका अपमान करके कोई भी सुखी नहीं रह सकता। शहर में जगह-जगह वृद्ध आश्रम बने हुए हैं, मैं कहता हूं कि ऐसी स्थिति ना आए कि वृद्ध आश्रम बनाने पड़ें। उन्होंने महिलाओं से कहा कि एक बार सासू मां की सेवा करके लाखों पार्वती पूजा का फल मिल जाता है।
सपा ने पुलिस से शिकायत की
इस बीच, रामभद्राचार्य के मरे मुलायम-कांशीराम अब बोलो जय श्रीराम नारे के विरोध में सपा के प्रदेश सचिव रामगोपाल बघेल ने आगरा के सदर थाने में शिकायती पत्र दिया है। बघेल ने इसे समाजवादी पार्टी के संस्थापक मुखिया मुलायम सिंह यादव और बहुजन समाज पार्टी के संस्थापक कांशीराम का अपमान बताया है। उनके मुताबिक स्वामी रामभद्राचार्य ने दलितों और पिछड़ों का अपमान किया है।
ये खबर भी पढ़ें
जगदगुरु रामभद्राचार्य ने हनुमान चालीसा में गिनाईं 4 गलतियां, बोले- शंकर सुवन नहीं, शंकर स्वयं केसरी नंदन; सुधार होना चाहिए
तुलसी पीठाधीश्वर जगदगुरु रामभद्राचार्य ने हनुमान चालीसा की चौपाइयों ​​​​​में ​​4 गलतियां बताई हैं। उन्होंने कहा कि टंकण (पब्लिशिंग) की इन अशुद्धियों को तुरंत ठीक किया जाना चाहिए। इस वजह से लोग गलत शब्दों का उच्चारण करते हैं।
जगदगुरु ने इसके साथ ही रामचरितमानस को राष्ट्रीय ग्रंथ घोषित करने की मांग की। बुधवार को आगरा में श्रीराम कथा सुनाने के दौरान जगदगुरु ने ये बातें कहीं। यहां पढ़ें पूरी खबर...